Zabbuli
149 Mutendereze Ya!*
2 Isirayiri k’ajagulize mu Oyo eyamukola;+
Abaana ba Sayuuni ka basanyukire mu Kabaka waabwe.
3 Ka batendereze erinnya lye nga bazina,+
Era bamuyimbire ennyimba ezimutendereza nga bakubirako obugoma n’entongooli.+
4 Kubanga Yakuwa asanyukira abantu be.+
Agulumiza abawombeefu ng’abalokola.+
5 Abeesigwa ka bajaganye olw’ekitiibwa ky’abawa;
Ka baleekaane olw’essanyu nga bali ku bitanda byabwe.+
6 Ennyimba ezitendereza Katonda ka zibeere mu bulago bwabwe,
N’ekitala ekisala eruuyi n’eruuyi ka kibeere mu mukono gwabwe,
7 Okuwoolera eggwanga ku mawanga,
N’okubonereza abantu,
8 Okusiba bakabaka baabwe empingu,
N’abakungu baabwe enjegere,
9 Okutuukiriza omusango ogwabawandiikibwako.+
Ekitiibwa kino ky’abo bonna abeesigwa gy’ali.
Mutendereze Ya!*
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn